CELEX: 32019D0082
Language: ro
Date: 2019-01-17 00:00:00
Title: Decizia de punere în aplicare (UE) 2019/82 a Comisiei din 17 ianuarie 2019 de modificare a anexei la Decizia de punere în aplicare (UE) 2016/2009 de aprobare a programelor de vaccinare împotriva dermatozei nodulare contagioase, prezentate de statele membre [notificată cu numărul C(2019) 105] (Text cu relevanță pentru SEE.)

21.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 18/48
               
            
         DECIZIA DE PUNERE ÎN APLICARE (UE) 2019/82 A COMISIEI
         din 17 ianuarie 2019
         de modificare a anexei la Decizia de punere în aplicare (UE) 2016/2009 de aprobare a programelor de vaccinare împotriva dermatozei nodulare contagioase, prezentate de statele membre
         
            
               [notificată cu numărul C(2019) 105]
            
         
         (Numai textele în limbile bulgară, croată și greacă sunt autentice)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (3), în special articolul 19 alineatul (1) litera (a) și alineatul (3) litera (a) precum și articolul 19 alineatul (6),
         întrucât:
         
                     (1)
                  
                  
                     Directiva 92/119/CEE stabilește măsurile generale de control de aplicat în cazul apariției unui focar cauzat de anumite boli ale animalelor, inclusiv dermatoza nodulară contagioasă (DNC). Aceste măsuri de control includ instituirea de zone de protecție și de supraveghere în jurul exploatației infectate și prevăd, de asemenea, pe lângă alte măsuri de control, vaccinarea de urgență în cazul apariției unui focar de DNC.
                  
               
                     (2)
                  
                  
                     În august 2015, prezența DNC a fost confirmată pentru prima dată în Grecia. În 2016 au existat cazuri de DNC în Bulgaria și cazuri suplimentare în Grecia, precum și într-un număr de țări terțe vecine. În 2017, DNC a fost prezentă într-o măsură mai mică în sud-estul Europei, cu o reapariție masivă a bolii în Albania și câteva focare sporadice suplimentare în Grecia și în fosta Republică iugoslavă a Macedoniei.
                  
               
                     (3)
                  
                  
                     Drept răspuns la focarele de DNC, statele membre afectate, și anume Grecia și Bulgaria, precum și țările terțe învecinate afectate, au pus în aplicare programe de vaccinare în masă a bovinelor și a rumegătoarelor lor captive vii. În 2016 și 2017, Croația, unde DNC nu a apărut până în prezent, a pus, de asemenea, în aplicare un program de vaccinare în masă împotriva DNC, ca o măsură preventivă având în vedere situația epidemiologică din statele membre și din țările terțe învecinate. Programele de vaccinare împotriva DNC din Grecia, Bulgaria și Croația au fost aprobate de Comisie în temeiul Deciziei de punere în aplicare (UE) 2016/2009 a Comisiei (4) și respectivele trei state membre sunt enumerate în mod corespunzător în anexa la actul respectiv ca având programe de vaccinare aprobate împotriva DNC.
                  
               
                     (4)
                  
                  
                     În 2018 s-a înregistrat o îmbunătățire suplimentară a situației epidemiologice privind DNC și nu a fost raportat niciun caz de DNC în niciun stat membru și în nicio țară terță învecinată din sud-estul Europei, cu excepția Turciei. În cursul aceluiași an, vaccinarea în masă împotriva DNC a continuat în toate statele membre și în țările terțe învecinate din sud-estul Europei care au fost afectate de DNC.
                  
               
                     (5)
                  
                  
                     De la începutul anului 2018, Croația a oprit vaccinarea împotriva DNC, având în vedere situația epidemiologică favorabilă din statul membru respectiv și din țările învecinate. În schimb, Croația a început să pună în aplicare un program de supraveghere a DNC care a fost aprobat de către Comisie. Respectivul program de supraveghere implică supravegherea clinică, virologică și serologică, cu un accent pe zonele cu risc ridicat, situate în apropierea statelor membre și a țărilor terțe învecinate, în care au fost raportate focare de DNC în ultimii ani. Potrivit unui raport, prezentat Comisiei de către Croația la 13 octombrie 2018, rezultatele supravegherii clinice, virologice și serologice indică faptul că nu există nicio dovadă a prezenței DNC pe teritoriul său.
                  
               
                     (6)
                  
                  
                     Drept rezultat, Croația nu ar mai trebui să fie inclusă în lista statelor membre cu un program de vaccinare aprobat împotriva DNC, întrucât vaccinarea împotriva DNC nu se mai desfășoară în statul membru respectiv.
                  
               
                     (7)
                  
                  
                     Prin urmare, anexa la Decizia de punere în aplicare (UE) 2016/2009 ar trebui modificată în consecință.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2016/2009 se înlocuiește cu textul din anexa la prezenta decizie.
         
         
            Articolul 2
            Prezenta decizie se adresează Republicii Bulgaria, Republicii Elene și Republicii Croația.
         
         
            Adoptată la Bruxelles, 17 ianuarie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  JO L 62, 15.3.1993, p. 69.
         
            (4)  Decizia de punere în aplicare (UE) 2016/2009 a Comisiei din 15 noiembrie 2016 de aprobare a programelor de vaccinare împotriva dermatozei nodulare contagioase, prezentate de statele membre (JO L 310, 17.11.2016, p. 66).
      
      
         
            ANEXĂ
            
               
                  
                     „ANEXĂ
                     
                                 —
                              
                              
                                 Programul de vaccinare prezentat de Grecia.
                              
                           
                                 —
                              
                              
                                 Programul de vaccinare prezentat de Bulgaria.
                              
                           
               ”